«Сагыну...» дан соң туган хисләр

	ТНВ каналында милләтебез горурлыгы, моңлы сандугачыбыз Әлфия Авзаловага багышланган “Сагыну...” тамашасының видеоязмасы булды. Өч сәгать ярымлык кичә бер тында, бер сулышта үтте дә китте. Никадәр җылылык, моң-сагыш хисләре уятты бу тапшыру! 	 Соклану, сагыну, югалту күңелләрне айкады, күзләрне яшьләндерде. Минемчә, залдагы һәр тамашачы да шул халәттә иде. Бөтен нечкәлекләре белән уйланылып төзелгән (сәхнә бизәлешләрен дә кертеп) сценарий бу, ниһаять! Алып баручылар да үз урынында. Бигрәк тә Лилия Фәйзрахманова игътибарны үзенә тартты: аның килеш-килбәте, киеме, сәнгатьле тыныч интонациясе сәхнә этикасын бик яхшы белүче икәнлеген күрсәтте. Югыйсә, күпчелек вакытта ике алып баручы сәхнәгә чыгып, бер-берсе белән тарткалашкан кыланып, мәгънәсез сүзләр әйткәләшеп кереп китәләр иде. 
	---	
Татарстан яшьләре

	№ --- | 09.02.2018	


